**เอกสารประกอบการประชุม**

**คณะกรมการจังหวัดและหัวหน้าส่วนราชการ ประจำเดือน มีนาคม ๒๕๖๑**

**ในวันพุธที่ ๒๘ มีนาคม ๒๕๖๑ เวลา ๐๙.๓๐ น.**

**ณ ห้องประชุมวิเศษชัยชาญ ศาลากลางจังหวัดอ่างทอง ชั้น ๒**

**\*\*\*\*\*\*\*\*\*\*\*\*\*\*\*\*\*\*\*\*\***

**ระเบียบวาระที่ ....... เรื่อง การเตรียมการป้องกันและแก้ไขป้องกันปัญหาภัยแล้ง ปี ๒๕๖๑**

1. **ความเป็นมาของเรื่อง**

กองบัญชาการป้องกันและบรรเทาสาธารณภัยแห่งชาติ แจ้งว่า กรมอุตุนิยมวิทยาได้คาดหมายลักษณะอากาศของประเทศไทย ปี ๒๕๖๑ ว่าฤดูร้อนของประเทศไทย จะเริ่มต้นประมาณปลายเดือนกุมภาพันธ์ และจะสิ้นสุดประมาณกลางเดือนพฤษภาคม จึงให้จังหวัด ในฐานะกองอำนวยการป้องกันและบรรเทาสาธารณภัยจังหวัด เตรียมความพร้อมรับสถานการณ์ภัยแล้ง ปี ๒๕๖๑ ที่อาจจะเกิดขึ้นในพื้นที่

1. **ผลการดำเนินการที่ผ่านมา**

สำนักงานป้องกันและบรรเทาสาธารณภัยจังหวัดอ่างทอง จึงได้จัดประชุมคณะกรรมการกองอำนวยการป้องกันและบรรเทาสาธารณภัยจังหวัดอ่างทอง เพื่อเตรียมการป้องกันและแก้ไขปัญหาภัยแล้ง ปี ๒๕๖๑โดยผู้ว่าราชการจังหวัดอ่างทอง ประธานที่ประชุมได้สอบถามข้อมูลสถานการณ์น้ำและข้อมูลพื้นที่ทำการเกษตร จากหน่วยงาน ที่เกี่ยวข้อง ดังนี้

๒.๑ โครงการชลประทานอ่างทอง ได้แจ้ง การบริหารจัดการน้ำช่วงฤดูแล้ง ปี ๒๕๖๐/๖๑ ดังนี้

๑) การคาดการณ์ปริมาณน้ำใช้การรวมใน ๔ เขื่อนหลัก มีปริมาตรน้ำใช้การได้ ๑๒,๒๑๓ ล้าน ลบ.ม. มีแผนการระบาย ๕,๑๙๙ ล้าน ลบ.ม.

๒) แผนการจัดสรรน้ำในลุ่มน้ำเจ้าพระยา ฤดูแล้ง ปี ๒๕๖๐/๖๑ รวม ๔ เขื่อน จำนวน ๑๔,๑๔๒ ล้าน.ลบ.ม. จัดสรรน้ำในกิจกรรมต่าง ๆ รวม ๗,๗๐๐ ล้าน ลบ.ม. คงเหลือปริมาณน้ำสำหรับช่วงต้นฤดูฝน รวม ๖,๑๓๔ ล้าน ลบ.ม.

๓) สถานการณ์น้ำต้นทุนปัจจุบัน ปริมาตรน้ำรวม ๑๕,๘๓๐ ล้าน ลบ.ม. สามารถใช้การได้ ๙,๑๓๔ ล้าน ลบ.ม.

๔) กรมชลประทาน ได้แจ้งขอความร่วมมือเกษตรกรไม่ให้ปลูกข้าวเกินแผนและลดการปลูกต่อเนื่องหลังการเก็บเกี่ยวข้าวนาปี ๒๕๖๐ /๒๕๖๑ รอบที่ ๒

๒.๒ สำนักงานเกษตรจังหวัดอ่างทอง แจ้งว่า จังหวัดอ่างทอง มีพื้นที่การเกษตรทั้งสิ้น ๔๕๖,๑๓๔ ไร่ เกษตรกร ๓๒,๒๘๙ ราย มีพื้นที่ เพาะปลูก ดังนี้ นาข้าว ๒๓๘,๑๔๗ ไร่ พืชสวน ๓๐,๐๔๒ ไร่ ซึ่งไม่ได้รับรายงานสถานการณ์ภัยแล้ง

๒.๓ อำเภอ ในพื้นที่จังหวัดอ่างทอง ยังไม่ได้รับผลกระทบจากสถานการณ์ภัยแล้ง (ทั้งน้ำอุปโภค บริโภค และน้ำด้านการเกษตร)

**๓. ปัญหา/อุปสรรค**

ไม่มี

/**๔.งานที่ต้อง...**

-๒-

**๔.งานที่ต้องดำเนินการต่อไป**

ผู้ว่าราชการจังหวัดอ่างทอง มอบหมายหน่วยงานที่เกี่ยวข้องดำเนินการดังนี้

๔.๑ มอบหมายโครงการชลประทานอ่างทอง จัดเตรียมเครื่องสูบน้ำเพื่อรองรับสถานการณ์ภัยแล้งที่อาจจะเกิดขึ้น พร้อมทั้ง ดำเนินการตรวจสอบแนวตลิ่งริมแม่น้ำในพื้นที่ เพื่อป้องกันการสไลด์ และเขื่อนทรุดตัว และรายงานให้จังหวัดทราบ

๔.๒ มอบหมายเกษตรจังหวัดอ่างทอง ประชาสัมพันธ์และสร้างการรับรู้ให้แก่เกษตรกร ให้งดการเพาะปลูกข้าวเพิ่มเติม จนกว่าจะถึงฤดูกาลเพาะปลูกตามประกาศของกรมชลประทาน เนื่องจากกลางเดือนมีนาคมเป็นต้นไป จะมีการลดปริมาณการระบายน้ำออกจากเขื่อนต่าง ๆ

๔.๓ มอบหมายโยธาธิการและผังเมืองจังหวัดอ่างทอง ดำเนินการตรวจสอบแนวตลิ่งริมแม่น้ำในพื้นที่เพื่อป้องกันการสไสด์และเขื่อนทรุดตัว พร้อมทั้งรายงานให้จังหวัดทราบ

๔.๔ มอบหมายอำเภอ ดำเนินการตรวจสอบพื้นที่พืชสวนที่อาจได้รับผลกระทบเพื่อเตรียมความพร้อม ทั้งนี้หากได้รับผลกระทบให้ประสานกับโครงการชลประทานอ่างทอง เพื่อขอรับการสนับสนุนเครื่องสูบน้ำในการช่วยเหลือเกษตรกรเบื้องต้นได้ทันท่วงที

ข้อมูล ณ วันที่ ๒๒ มีนาคม ๒๕๖๑

สำนักงานป้องกันและบรรเทาสาธารณภัยจังหวัดอ่างทอง

โทร/โทรสาร ๐๓๕ – ๖๑๖ ๒๖๐-๑